BASES PREMIOS PROVINCIAIS Á CULTURA 2015
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 23/02/2015)

O Presidente desta Deputación Provincial, mediante resolución presidencial núm.3241 de data 11 de febreiro de 2015, aprobou as seguintes bases: Primeira. A Deputación de Pontevedra, co obxecto de seguir apoiando e impulsando todas as manifestacións culturais da provincia, convoca os Premios Provinciais á Cultura. Con estes premios a institución pretende salientar e impulsar o papel da provincia de Pontevedra no eido da cultura, polo cal recoñece o labor que están a desenvolver asociacións, fundacións, solistas, agrupacións musicais, concellos, mancomunidades ou agrupacións municipais nunha provincia comprometida co seu patrimonio cultural. Segunda. Os Premios Provinciais á Cultura están dotados con 24.000,00 €, imputables á aplicación 15/330.3340.481.01 do vixente orzamento. Terceira. Categorías e contía dos premios 1º. Premio ó proxecto cultural máis innovador// Premio á iniciativa cultural máis vangardista, levado a cabo por persoas físicas, asociacións culturais e fundacións sen ánimo de lucro da provincia de Pontevedra, dotado con 6.000,00 €. 2º. Premio á traxectoria cultural, a título individual ou levado a cabo por un colectivo cultural da provincia de Pontevedra ó longo da súa historia e de recoñecido prestixio, dotado con 6.000,00 €. 3º. Premio César Dios “Diosiño”, en recoñecemento ó labor levado a cabo por persoas ou agrupacións musicais da provincia de Pontevedra en defensa da música máis popular, dotado con 6.000,00 €. 4º. Premio á protección ou recuperación do patrimonio público, levado a cabo por concellos, mancomunidades ou agrupacións municipais da provincia de Pontevedra; a obra de recuperación do patrimonio público ten que estar rematada antes de finalizar o prazo de presentación de candidaturas; dotado con 6.000,00 €. Cuarta. As candidaturas para optar a estes premios poderán ser propostas por: Quinta. A presentación de candidatos ós premios formularase nun escrito dirixido ó presidente da Deputación de Pontevedra, achegando os seguintes documentos: Premio ó proxecto ou iniciativa cultural: acreditación documental do proxecto ou iniciativa cultural da asociación ou fundación propostas para optar ó premio. Premio á traxectoria cultural: acreditación documental da traxectoria cultural da persoa ou do colectivo propostos para optar ó premio. Premio Torcuato Lavie Cianca”: curriculum vitae da persoa ou da agrupación que aspira ó premio, así como a acreditación dos méritos musicais da persoa ou da agrupación propostas para optar ó premio. Premio á protección ou recuperación do patrimonio público: acreditación documental e audiovisual da protección ou recuperación do patrimonio público levado a cabo polo concello, mancomunidade ou agrupación de municipios propostos para optar ó premio. Os documentos e antecedentes que se consideren de interese para o mellor coñecemento dos candidatos propostos para optar ós premios nas diferentes categorías. Sexta. O prazo de presentación de candidatos realizarase a partir do día seguinte ó da publicación desta convocatoria no BOPPO, ata o 5 de marzo de 2015. Sétima. Para adxudicar os premios ós que se refire esta convocatoria constituirase un xurado multidisciplinar integrado polos seguintes membros: Oitava. Da decisión do xurado e da adxudicación dos premios redactarase unha acta detallada, asinada por todos os membros do xurado, e daráselle conta á Xunta de Goberno desta Deputación. As decisións do xurado serán inapelables e este queda facultado para resolver todas as dúbidas de interpretación destas bases. Novena. A entrega dos premios realizarase no marco dun acto institucional, na data e lugar que determine a propia Deputación.